
RADVILIŠKIO RAJONO SAVIVALDYBĖS  TARYBA

SPRENDIMAS
DĖL SAVIVALDYBĖS TURTO PERDAVIMO VALDYTI, NAUDOTI IR DISPONUOTI JUO PATIKĖJIMO TEISE 

2025 m.                     d.  Nr. T-
Radviliškis

Vadovaudamasi Lietuvos Respublikos vietos savivaldos įstatymo 15 straipsnio 2 dalies 
19 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 1 dalimi, įgyvendindama Radviliškio rajono savivaldybės ir patikėjimo teise perduoto valstybės turto valdymo, naudojimo ir disponavimo juo tvarkos aprašo, patvirtinto Radviliškio rajono savivaldybės tarybos 2014 m lapkričio 20 d. sprendimu Nr. T-893 „Dėl Radviliškio rajono savivaldybės ir patikėjimo teise perduoto valstybės turto valdymo, naudojimo ir disponavimo juo tvarkos aprašo patvirtinimo“, 13 punktą, atsižvelgdama į Radviliškio rajono savivaldybės viešosios bibliotekos 2025 m. vasario 19 d. raštą Nr. S-(11.10)-20, Radviliškio rajono savivaldybės taryba nusprendžia: 
.	Perduoti Radviliškio rajono savivaldybės administracijai patikėjimo teise valdyti, naudoti ir disponuoti Radviliškio rajono savivaldybei nuosavybės teise priklausančias ir šiuo metu Radviliškio rajono savivaldybės viešosios bibliotekos patikėjimo teise valdomas 87,54 kv. m ploto patalpas, esančias Mokyklos g. 1, Palonų mstl., Baisogalos sen., Radviliškio r. sav., pastato unikalus Nr. 4400-1169-9235, patalpų žymėjimo indeksai – 2-16, 2-17, 2-18, įsigijimo vertė – 14073,80 Eur, likutinė vertė 2025 m. vasario 28 d. – 5 891,51 Eur.
.	Perduoti Radviliškio Vaižganto progimnazijai patikėjimo teise valdyti, naudoti ir disponuoti Radviliškio rajono savivaldybei nuosavybės teise priklausantį ilgalaikį materialųjį turtą, įgytą įgyvendinus Lietuvos valstybės biudžeto ir Radviliškio rajono savivaldybės biudžeto lėšomis finansuojamą projektą „Vaižganto gimnazijos sporto aikštyno rekonstravimas“, kurio bendra įsigijimo (likutinė) vertė – 539 645,42 Eur (priedas).
. 	Įgalioti Radviliškio rajono savivaldybės viešosios bibliotekos direktorių perduoti šio sprendimo 1 punkte nurodytą turtą ir pasirašyti turto perdavimo ir priėmimo aktą.
. 	Įgalioti Radviliškio rajono savivaldybės administracijos Statybos ir viešosios tvarkos skyriaus vedėją perduoti šio sprendimo 2 punkte nurodytą turtą ir pasirašyti turto perdavimo ir priėmimo aktą.
.	Nurodyti, kad šis sprendimas ne vėliau kaip per vieną mėnesį nuo jo įsigaliojimo dienos gali būti skundžiamas paduodant skundą Lietuvos administracinių ginčų komisijos Šiaulių apygardos skyriui adresu: Dvaro g. 81, Šiauliai, arba Regionų administraciniam teismui bet kuriuose šio teismo rūmuose.




Savivaldybės meras		



Radviliškio rajono savivaldybės tarybos
2025 m.                  d. sprendimo Nr. T-
priedas



Eil.	Nr.	Turto pavadinimas, apibūdinimas	Inventoriaus 	Nr.	Vertė eurais
			įsigijimo 	likutinė 
1.		Treniruoklių aukštelė, unikalus Nr. 4400-5862-1440	CA-00001669_1_INV	15 891,60	15 891,60
2.		Rutulio stūmimo sektorius, unikalus Nr. 4400-5862-1419	CA-00001669_2_INV	3 921,80	3 921,80
3.		Stadiono, unikalus Nr. 4400-5862-1408, rekonstrukcija	CA-00001669_3_INV	252 778,70	252 778,70
4.		Buitinių atliekų aikštelė, unikalus Nr. 4400-5862-1451	CA-00001669_4_INV	137,54	137,54
5.		Tvoros su vartais, unikalus Nr. 4400-5862-1424, rekonstrukcija	CA-00001669_5_INV	35 407,60	35 407,60
6.		Kiemo aikštelės, unikalus Nr. 4400-5862-1438, rekonstrukcija	CA-00001669_6_INV	183 078,70	183 078,70
7.		Vandentiekio tinklai, unikalus Nr. 4400-5859-7386	CA-00001669_7_INV	8 475,50	8 475,50
8.		Lietaus nuotekų tinklai, unikalus Nr. 4400-5859-7390	CA-00001669_8_INV	922,00	922,00
9.		Lietau nuotekų-drenažo tinklai, unikalus Nr. 4400-5859-7403	CA-00001669_9_INV	39 031,98	39 031,98
Iš viso:	539 645,42	539 645,42


_______________________



RADVILIŠKIO RAJONO SAVIVALDYBĖS TARYBOS 2025-03-27 SRENDIMO PROJEKTO „DĖL SAVIVALDYBĖS TURTO PERDAVIMO VALDYTI, NAUDOTI IR DISPONUOTI JUO PATIKĖJIMO TEISE“ 
AIŠKINAMASIS RAŠTAS

2025-03-04
Radviliškis

.	Projekto rengimą paskatinusios priežastys, parengto sprendimo projekto tikslai ir uždaviniai.
Projekto parengimo tikslai:
– gavus Radviliškio rajono savivaldybės viešosios bibliotekos raštą, perduoti įstaigos veiklai nereikalingas, nuo 2025-04-01 uždaromo bibliotekos Palonų padalinio patalpas. Palonų padalinys uždaromas, nes sumažėjo skaitytojų, bibliotekos lankytojų. Patalpas siūloma perduoti patikėjimo teise valdyti, naudoti ir disponuoti Radviliškio rajono savivaldybės administracijai, šiuo metu disponuojančiai didžiąja dalimi minėto pastato;
– perduoti Radviliškio Vaižganto progimnazijai turtą, įgytą Savivaldybės administracijai įgyvendinus Lietuvos valstybės biudžeto ir Radviliškio rajono savivaldybės biudžeto lėšomis finansuojamą projektą „Vaižganto gimnazijos sporto aikštyno rekonstravimas“: Vaižganto g. 29, Radviliškyje esančio stadiono rekonstrukcijos darbus (kurių verte turto valdytojas padidins statinių įsigijimo vertę) ir naujai pastatytus statinius: treniruoklių aukštelę, rutulio stūmimo sektorių, buitinių atliekų aikštelę, vandentiekio, lietaus nuotekų bei drenažo tinklus.
.	Projekto iniciatoriai (institucija, asmenys ar piliečių atstovai) ir rengėjai.
Projekto iniciatorius – Radviliškio rajono savivaldybės administracija.
Projekto rengėjas – Savivaldybės administracijos Investicijų ir turto valdymo skyriaus vyriausioji specialistė Diana Skaburskienė.
.	Kaip šiuo metu yra reguliuojami sprendimo projekte aptarti teisiniai santykiai.
Sprendimo projekte aptariamų klausimų dabartinis reguliavimas apibrėžtas šiuose teisės aktuose:
. Savivaldybės taryba, vadovaudamasi Vietos savivaldos įstatymo 15 straipsnio 2 dalies 19 punktu, priima sprendimus dėl disponavimo savivaldybei nuosavybės teise priklausančiu turtu;  
. Valstybės ir savivaldybių turto valdymo, naudojimo ir disponavimo juo įstatymo 12 straipsnio 1 dalyje nustatyta, kad savivaldybei nuosavybės teise priklausančio turto savininko funkcijas įgyvendina savivaldybės taryba, savivaldybei nuosavybės teise priklausantis turtas patikėjimo teise valdyti, naudoti ir disponuoti juo perduodamas savivaldybės tarybos nustatyta tvarka.
. Radviliškio rajono savivaldybės ir patikėjimo teise perduoto valstybės turto valdymo, naudojimo ir disponavimo juo tvarkos aprašo, patvirtinto Radviliškio rajono savivaldybės tarybos 2014-11-20 sprendimo Nr. T-893 1 punktu, 13 punkte nustatyta, kad savivaldybės turtas patikėjimo teise valdyti, naudoti ir disponuoti juo perduodamas Radviliškio rajono savivaldybės tarybos sprendimu.
.	Kokios siūlomos naujos teisinio reguliavimo nuostatos, kokių teigiamų rezultatų laukiama. 
Radviliškio savivaldybės įstaigoms patikėjimo teise valdyti ir naudoti bus perduotas įstaigų veiklai reikalingas turtas.
.	Galimos neigiamos priimto sprendimo projekto pasekmės ir kokių priemonių reikėtų imtis, kad tokių pasekmių būtų išvengta.
Priėmus sprendimo projektą, neigiamų pasekmių nenumatoma.
.	Kokius teisės aktus būtina priimti, kokius galiojančius teisės aktus būtina pakeisti ar pripažinti netekusiais galios priėmus sprendimo projektą.
Priėmus sprendimą galiojančių teisės aktų keisti nereikės.
.	Sprendimo projektui įgyvendinti reikalingos lėšos, finansavimo šaltiniai: 
Šio sprendimo įgyvendinimui Savivaldybės biudžeto lėšų nereikės.
.	Sprendimo projekto rengimo metu gauti specialistų vertinimai ir išvados. 
Sprendimo projektas suderintas su Radviliškio rajono savivaldybės administracijos direktoriumi, juristais, kalbininku, Investicijų ir turto valdymo skyriaus vedėju, Statybos ir viešosios tvarkos Kultūros, paveldosaugos ir turizmo skyriaus vedėju.
.	Numatomo teisinio reguliavimo poveikio vertinimo rezultatai. 
Šiuo sprendimo projektu nenumatoma reglamentuoti iki tol nereglamentuotus santykius, taip pat iš esmės nekeičiamas teisinis reguliavimas, todėl numatomo teisinio reguliavimo poveikio vertinimas neatliekamas.
.	Sprendimo projekto antikorupcinis vertinimas.
Teisės akto projektas antikorupciniam vertinimui neteikiamas.
.	Kiti, iniciatoriaus nuomone, reikalingi pagrindimai ir paaiškinimai. 
Papildomų paaiškinimų nėra. 
.	Pridedami dokumentai. 
Pridedamų dokumentų nėra.



Investicijų ir turto valdymo skyriaus vyriausioji specialistė			        Diana Skaburskienė


